Sirje Eesmaa

Sirje Eesmaa (sündinud Hoffert; 27. märtsil 1952) on eesti ajakirjanik, endine modell ja tantsija.

Koolipõlves tegeles ta algul iluvõimlemisega, seejärel estraaditantsuga Jaan Kreuksi nimelise Noorsoo Kultuuripalee liikumisrühmas. Tallinna Polütehnilise Instituudi üliõpilasena ja aastaid pärast sedagi töötas ta modellina ja tantsis Viru Varietees. Tantsijana on kaasa teinud ka muusikafilmides, näiteks filmis "Duett-duell" (ETV 1979).Ivo Linna Sirje Eesmaast: „Mina mäletan Sirjet esmalt modelli ja tantsijannana Viru varieteest." Delfi / Eesti Naine, 09.01.2015.

1983. aastal sai ta Eesti Raadio diktorite konkursi kaudu raadiodiktoriks.Juubilar Sirje Eesmaa: Viru varietee lavalt diktorimikrofoni taha!. Õhtuleht.ee, 27.03.2017. 1989. aastal kutsus Enn Eesmaa ta raadiotöö kõrvalt ka Eesti Televisiooni "Aktuaalse kaamera" uudistediktoriks.Katharina Toomemets. Sirje Eesmaa: Kuldmikrofon tuli mulle tõelise üllatusena Õhtuleht.ee, 20.12.2011. Aasta jooksul tegi ta uudistesaate kõrvalt ka lastesaadet.Sulev Oll. Sirje Eesmaa - asjalik ankur või reibas reporter? Maaleht/Delfi, 21.10.2021.

1994. aastal kutsusid Viktor Siilats ja Harry Kõrvits ta osaajaga tööle EVTV uudistesaatesse. Eesmaa põhitöö Eesti Raadio diktorina aga jätkus.Kui Sirje Eesmaa kaotas kokkuhoiu tõttu AK diktoritöö ja läks EVTVSse Delfi / Eesti Naine, 17.01.2015. Sellest peale, kui 1996. aastal sündis EVTV ja RTV ühinemise järel telekanal TV3, on Sirje Eesmaa töötanud seal, algul teadustaja ja saatejuhina ning aastatel 1998–2021 "Seitsmeste uudiste" saatejuhina. 2021. aasta sügishooajast on ta TV3-s juhtinud saadet "Pühapäev Sirjega" ja hiljem saadet "Sirjega külla".Erika Klaats. Sirje Eesmaa: pimedal ajal pole põhjust mossitada, kui töötad helendaval ekraanil Maaleht/Delfi, 04.11.2023.

Alates 2009. aastast on ta kuulunud TV3 tänugala "Eestimaa uhkus" eelvalikužüriisse ning mõnel aastal seda pidulikku telesaadet juhtinud.Sulev Oll. Sirje Eesmaa - asjalik ankur või reibas reporter? Maaleht/Delfi, 21.10.2021.Külasädemed, elupäästjad, heategijad – nemad on Eestimaa uhkus 2010! Kroonika/Delfi, 17.12.2010.«Eestimaa uhkus 2012» on liigutav, innustav ja meeleolukas Postimees.ee / Elu24, 29.12.2012.

Sirje Eesmaa on kirjutanud oma elust ja kohtumistest mälestusteraamatu "Minu inimesed" (koostajad Sirje Eesmaa ja Annely Adermann, Tänapäev, 2014).Raamat "Minu inimesed" kirjastuse Tänapäev veebilehel. Vaadatud 16.08.2020.

Tunnustus
 2011 – Kuldmikrofon

 Isiklikku 
Sirje Eesmaa isa oli Leopold Eduard Hoffert. 

Sirje Eesmaa abikaasa Priit hukkus 1983. aastal liiklusõnnetuses.Sirje Eesmaa raskes avariis elu kaotanud abikaasast: ma ei saa öelda, et see lein läheb mööda. Kroonika, 07.01.2019. Paari tütar Ulrika on jurist ja poeg Richard logistik.Aita Kivi, Liis Auväärt. Sirje Eesmaa: elu tänases päevas Anne & Stiil / Delfi. 03.01.2011.

 Viited 

Kategooria:Eesti teleajakirjanikud
Kategooria:Sündinud 1952